**Møtebok 6-22, Lykling sokneråd, 08.06.22**

**Dag:** ons 08.06.22, kl 19:00, Lykling kyrkje

**Rådsmedlem som møtte:**

Inger Johanne Sele, Heidi Vold Ådnanes, Linda S. Gunnarsjaa, Elisabeth Bjørnevik, Astri L. Sakseide og Sissel S. Gåsland

**1.vara:**

Johannes Bernhard Hjelland

Fridleif er på stiftsdagar i Bergen og kunne ikkje møta.

**Opning:** Johannes B. Hjelland les eit dikt av Signe Seim: «Trø varleg min fot høyr ropet frå jorda»

**Saksliste:**

**Sak 47-22** **Godkjenning av referat og innkalling**.

Merknad til sak 44-22 . Denne vert teken vidare i sak 50-22

**Sak 48-22** **Meldingar og skriv**

Val 2023 - Trygve Leigland svarer, på førespurnad, at han kjem attende med nødvendig informasjon gjeldande val 2023, når han har motteke dette frå sin overordna.

Estlandskomiteen orienterer om økonomi og prioriteringar - der sommarleir for barn i Estland har første prioritet i vår.

**Sak 49-22 17.mai gudstenesta i Lykling kyrkje**

Me har fått mange gode tilbakemeldingar etter gudstenesta:

* Positivt at korpset deltok inne i kyrkja i samspel med organisten.
* 17.mai koret var eit kjekt og artig innslag

I år vart det ikkje flaggborg inn i kyrkja. To av flagga vart boren inn og sett framme i koret under gudstenesta. Soknerådet ønsker ei flaggborg inn i kyrkja som handterer flagga etter føreskriftene under gudstenesta. Dette må me førebu tidlegare neste år.

Me ønsker å ha eit familiekor og til neste 17.mai og, og vil tidleg gjere avtale med kantor om at me må ha øving på eit barnevenleg tidspunkt.

**Sak 50-22 Gudstenesta på Helvik 12.juni kl 12.00**

Soknerådet har gjort ei endring i vedtaket i sak 44-22, og gjennomfører gudstenesta i Helvik som tidlegare planlagt. Gudstenesta vert gjennomført i enklare form, då det er ei friluftsgudsteneste. Det vert annonsert at kyrkjelyden må ta med sitteunderlag. Turmarsj frå Våge til Helvik går som tidlegare.

**Sak** **51-22 Eventuell rapportering av behov for Lykling kyrkje**

Soknerådet må melda til kyrkjeverje om varmepumpene som er modne for utskifting. Inger sender epost til Trygve om dette.

**Sak** **52-22** **Kanaldagane (2.-4.sep). Gudstenesta 4.september**

Av erfaring veit me at det vert ein del praktisk arbeid som soknerådet må førebu tidleg søndag morgon:

* Vaska bord og stoler etter dansen kvelden før.
* Henta/køyra stolar frå bedehus og kjellar
* Pynting
* Få på plass kyrkjevertar og oppgåvene til desse

Resten av oppgåvene fordeler me på soknerådsmøtet i august når me veit meir om korleis arenaen vert rigga under Kanaldagane.

**Sak 53-22 Ymse**

* **8.sept Temakveld med tekstlesing:**

Astri, Linda, Johannes og Elisabeth deltek som lesarar

* **29.sept temakveld med tekstlesing**

 Det trengs fire lesarar også denne kvelden.

* **Første soknerådsmøte til hausten, 24.08. 22.**

 Temaforslag frå soknerådsleiar: Kommunikasjon og ansvarsavklaring

* **Andre møte til hausten, 07.09.22.**

Tema:Samarbeid mellom naturlege samarbeidspartar. Kantor Øystein Lund Olafsen er allereie invitert . Me ønsker og å invitera diakon Sissel Fylkesnes Våge.

* **Minnetavle på gravplassen:** det har komme innspel til soknerådet om ei tavle der ein kan gravere inn namna på dei som får gravene sletta. Soknerådet har hatt ei kort drøfting og tek saka med oss til hausten.
* **Val 2023:**
* Lage eit orienteringshefte der me viser til verdien av å ha ei levande kyrkje i soknet. Me ønsker å nyttar jubileumsheftet som vart laga i 2012 og legg ved eit lite følgeskriv. Dette ønsker me å få ut til alle husstandane i soknet sist i november.
* Me set opp ei liste med aktuelle kandidatar til neste soknerådsval. Desse ringer me til ei tid etter at infoskrivet har komme ut. I forkant utarbeider me kva som er viktig å informera om når me ringer.
* **Datoar for soknerådsmøte haust -22:** 24.aug, 7.sept, 5.okt, 2.nov, 7.des.

Neste soknerådsmøte 24.aug. Ord til åpning på neste møte: Inger Johanne Sele

Referent Sissel S. Gåsland